CELEX: 62012CN0411
Language: mt
Date: 2012-09-07 00:00:00
Title: Kawża C-411/12: Rikors ippreżentat fis- 7 ta’ Settembru 2012 — Il-Kummissjoni Ewropea vs Ir-Repubblika Taljana

17.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 355/10
            
         Rikors ippreżentat fis-7 ta’ Settembru 2012 — Il-Kummissjoni Ewropea vs Ir-Repubblika Taljana
   (Kawża C-411/12)
   2012/C 355/16
   Lingwa tal-kawża: it-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: B. Stromsky, S. Thomas u D. Grespan, aġenti)
   
      Konvenuta: Ir-Repubblika Taljana
   
      Talbiet
   
   
               —
            
            
               tiddikjara li, billi ma adottatx fit-termini stabiliti l-miżuri neċesarji kollha sabiex tneħħi s-sistema ta’ għajnuna mill-Istat meqjusa illegali u inkompatibbli mas-suq intern permezz tad-Deċiżjoni tal-Kummissjoni 2011/746/UE, tat-23 ta’ Frar 2011, dwar għajnuna mill-Istat mogħtija mill-Italja lil Portovesme Srl, ILA SpA, Eurallumina SpA u Syndial SpA (Miżuri ta’ għajnuna mill-Istat C 38/B/04 (ex NN 58/04) u C 13/06 (ex N 587/05) (notifikata bid-dokument numru C(2011) 956)) (ĠU L 309, p. 1), ir-Repubblika Taljana naqset milli twettaq l-obbligi imposti mill-Artikoli 3, 4 u 5 ta’ din id-deċiżjoni u tat-Trattat TFUE;
            
         
               —
            
            
               tikkundanna lir-Repubblika Taljana għall-ispejjeż.
            
         
      Motivi u argumenti prinċipali
   
   It-terminu stabbilit fid-deċiżjoni għall-irkupru tal-għajnuna mill-Istat iddikjarata illegali skada fl-24 ta’ Ġunju 2011. Barra minn hekk, il-konvenuta kellha tikkomunika lill-Kummissjoni sal-24 ta’ April 2011 l-ammont totali ta’ għajnuna li għandha tiġi rkuprata u l-miżuri meħuda u previsti sabiex tikkonforma mad-deċiżjoni.
   Fid-data tal-preżentata ta’ dan ir-rikors, il-konvenuta kienet għadha ma adottatx il-miżuri neċessarji sabiex tirkupra l-għajnuna mingħand l-impriżi benefiċjarji u lanqas ma kienet ikkomunikat lill-Kummissjoni l-informazzjoni kollha meħtieġa.